Μπέτι, Μπέτι.
- Έλα. Ήρθα να σε πάρω. Πάμε. - Πάμε.
Ξέρω ότι είναι πολύ περίπλοκο αυτό,
και θα χειροτερέψει, αλλά είσαι δυνατή γυναίκα.
Το ξέρω.
Μπορείς να ξεπεράσεις τα πάντα, Μπεατρίς Πινσόν Σολάνο.
- Έτσι; - Δεν ξέρω.
Ναι.
Εντάξει. Και αφού πήρες διαζύγιο,
δεν χρειάζεσαι συζυγική επίσκεψη.
ΕΠΟΠΤΗΣ
Περάστε, κύριε πρόεδρε.
Αρμάντο.
Όταν φορέσεις τις ριγέ πιτζάμες σου, θα είσαι εντυπωσιακός.
Αφού έχει ασπρόμαυρες ρίγες,
θα ταιριάζει με τα γκρίζα μαλλιά σου.
Το γκρίζο απόγευμα Τα φτερά σου ξεπουπουλιασμένα
Η σκληρή βροχή
Το μουλιασμένο σου κεφάλι
Τα πράγματα θα δυσκολέψουν πολύ, Αρμάντο.
Προτείνω, λοιπόν, να προστατεύεις τις τσέπες σου τη μέρα,
και τα καρύδια σου τη νύχτα.
Έκανες ένα λάθος, σπουργίτι
Μπράβο. Να πάρει. Να πληρώσει για τα παραπτώματά του.
Να λογοδοτήσει για ό,τι άσχημο έκανε σε φτωχούς,
στην εταιρεία που κατάκλεψε.
Θέλω να τον δω, αλλά μακριά απ' την κόρη και την εγγονή μου.
Πώς γίνεται να μας απογοήτευσε όλους;
Κρίμα, Αρμάντο, για την Ecomoda, αλλά κυρίως για τη Μίλα.
Τρομερά απογοητευτικό που είσαι ο μπαμπάς μου.
Δεν είσαι πια ο Αρμαν-μπαμπάκας μου.
Συγγνώμη. Με συγχωρείτε, αλλά αυτό είναι εξωφρενικό.
Δεν ανεχόμαστε τέτοια στην Ecomoda.
Αυτό δεν έχει ξαναγίνει.
Συνεπώς, σε εφαρμογή των νέων αρμοδιοτήτων μου στην εταιρεία,
πρέπει να συγκαλέσουμε έκτακτη συνέλευση αμέσως.
- Μάλιστα. Εντάξει. - Φρέντι.
Μη φωνάζεις. Δεν είναι πανηγυράκι εδώ.
Είσαι σοβαρός;
Άλλωστε, η πρόσφατη προαγωγή σου
ελάχιστα σε εξύψωσε στην τροφική αλυσίδα.
Χρειάζεσαι πολύ περισσότερη ισχύ για να συγκαλέσεις τέτοια συνέλευση.
Χαμήλωσε τη φωνή σου.
Όχι, Ψευτοξανθιά, δεν το πιστεύω.
Υπερασπίζεσαι τους φίλους σου;
Γιατί δεν υπερασπίζεσαι τον κο Αρμάντο;
Δεν θα υπερασπιστώ κανέναν που έχει συλληφθεί,
γιατί πάντα κρύβει κάτι.
Επίτρεψέ μου να σε διορθώσω με σθένος, Πατρισίτα του Πατσίτο.
Ο Αρμάντο δεν συνελήφθη. Παραδόθηκε οικειοθελώς,
κι αυτό θα προσμετρήσει στην επιβολή μειωμένης ποινής.
Δεν καταλαβαίνω. Αν είναι συνέλευση της Ecomoda,
Μπεατρίς, τι κάνουν αυτοί οι δύο κύριοι εκεί;
Όπως σας εξήγησα ήδη, ο Νικολάς Μόρα είναι προεδρικός σύμβουλος,
και ο Εστέμπαν Ρουίς είναι ο νέος δικηγόρος της Ecomoda.
Τι απέγινε η Μαρία Χοσέ Αριάγα;
Παραιτήθηκε.
Και ήταν το καλύτερο.
Όποιος βοηθάει στην απόκρυψη ένοχων μυστικών
και έχει κρυφές βλέψεις δεν έχει την εμπιστοσύνη μου.
Εντάξει, αλλά τι έκανε ο Αρμάντο και κατέληξε στη φυλακή;
Η κατηγορία που τον βαρύνει λέγεται απιστία καθήκοντος
λόγω διοικητικής κακοδιαχείρισης.
Πόσο καιρό το ξέρεις αυτό;
Απ' την επίδειξη μόδας.
Μου τα είπε όλα ο ίδιος.
Μπέτι Λα Φι, Η Ιστορία Συνεχίζεται
Κανείς δεν μπαίνει στη φυλακή επειδή είναι καλός άνθρωπος.
Ο Μάριο Καλντερόν;
Ο Μάριο Καλντερόν δεν εμφανίστηκε.
Δεν έσκασε μύτη. Μάλλον είναι μπλεγμένος.
Συμφωνώ απόλυτα μαζί σου, Πατρισίτα του Πατσίτο.
Ναι, θα είμαι μόνος στο γραφείο τώρα,
αλλά, πιστέψτε με, δεν κοροϊδεύω τις κακοτυχίες των άλλων.
Μα αν ο Αρμάντο είναι στη φυλακή,
υπεύθυνος είναι ο κύριος Καλντερόν.
Δεν εμφανίζονται έτσι απλά τα γκρίζα μαλλιά.
Αν οι Ισπανοί έχουν τον Καλντερόν ντε λα Μπάρκα,
εμείς έχουμε τον Καλντερόν της Διαφθοράς.
Το επαναλαμβάνεις, Φρέντι;
Ο Καλντερόν, ο πολιτικός, που πιάστηκε πριν από δύο βράδια.
Είναι απαίσιος.
Συνάδελφε, αφού εμφανίστηκες ξαφνικά,
θέλουμε να σου κάνουμε μια ερώτηση, αξιότιμε συνάδελφε.
Γιατί οι αρχές συνέλαβαν τον Αρμάντο, αφού είναι τόσο ικανός
και οι αρχές ανίκανες;
- Κοίτα, Φρέντι. - Ναι.
Δεν ήρθα εδώ για κουτσομπολιό, κουβεντούλα ή να κάνω φίλους.
Ήρθα να δουλέψω. Οπότε, με συγχωρείτε.
- Βλέπεις; - Ναι.
- Σου το είπα. - Είναι ξεκάθαρο.
- Κάτι κρύβει. - Δεν είπε τίποτα.
Όλοι ξέρουν τα πάντα, και κανείς δεν λέει τίποτα.
Αυτό δείχνει ασέβεια προς τους μετόχους και το συμβούλιο.
Ο Αρμάντο κάνει ό,τι θέλει πίσω απ' την πλάτη μας.
- Είναι... - Συγγνώμη.
Μου εξηγείς, σε παρακαλώ,
γιατί έμαθα στον διάδρομο ότι ο μπαμπάς μου είναι στη φυλακή;
- Θα τα πούμε μετά. - Όχι, κυρία μου.
Να έχεις την αξιοπρέπεια να με κοιτάξεις στα μάτια
και να μου εξηγήσεις πώς άφησες να χώσουν τον μπαμπά μου σε μια τρύπα
και δεν έκανες τίποτα.
Μίλα, πήγε και παραδόθηκε από μόνος του.
Τι;
Και τι έκανε;
Αυτό θέλω να μάθω κι εγώ, αλλά η πρόεδρος δεν είναι ξεκάθαρη.
Αυτόματος τηλεφωνητής. Αφήστε το μήνυμά σας.
"Αυτόματος τηλεφωνητής. Εφεξής θα χρεώνεστε".
Φρέντι, όσο μεγαλώνεις, τόσο πιο χαζός γίνεσαι.
Λες να άφησαν τον Αρμάντο να έχει το κινητό του στη φυλακή;
Αγαπητή μου Πατρισίτα, προφανώς δεν ξέρεις το νομικό σύστημα της χώρας.
Οι ανώτερου κοινωνικού επιπέδου τρόφιμοι
επιτρέπεται να έχουν μέχρι τρία κινητά.
Τον καημενούλη, πάντως.
Ό,τι κι αν είναι, πρέπει να οργανωθούμε,
γιατί πρέπει να τον επισκεφτούμε.
Να του πάμε φαγητό, γιατί το φαγητό τους θα είναι απαίσιο.
Ναι, όπως λένε
"Στη φυλακή ξεχωρίζεις τους αληθινούς σου φίλους".
Ναι, πρέπει να είμαστε ευγνώμονες
και να ευχαριστούμε τον κύριο Αρμάντο.
Γιατί να ευχαριστούμε αυτόν τον εγκληματία;
Όταν μάθετε για την απάτη που διέπραξε ο Αρμάντο,
θα σταματήσετε να έχετε αυτά τα αθώα παραπονιάρικα ματάκια.
Με συγχωρείτε.
Κύριε Ούγκο, έχουν ιδιωτική σύσκεψη.
Ιδιωτική;
Να τους δω όταν ανοίξω το στοματάκι μου.
Η κατάσταση είναι πολύ περίπλοκη.
Να τη χειριστούμε με προσοχή.
- Ναι, αλλά για πόσο; Γιατί... - Χαίρετε.
Χαίρομαι που είστε όλοι εδώ, ώστε να μου εξηγήσετε
πώς θα πληρώσετε τα επιδόματά μου.
Και θα σας πω αμέσως τώρα
ότι δεν θα επιτρέψω να κινδυνέψει το μέλλον μου
εξαιτίας αυτού του κλέφτη, του Αρμάντο Μεντόζα.
Δεν καταλαβαίνω. Γιατί αυτό;
Έβαλε χέρι ο Αρμάντο στα επιδόματα των υπαλλήλων;
Το ήξερες και δεν έκανες τίποτα;
- Τι; - Τι;
Πρέπει να το ανοίξω.
Γιατί δεν με αφήνετε...
Μπέτι, σου είπα,
ή θα βάλεις την εταιρεία σε τάξη
ή θα αρχίσει να καταρρέει.
Περίμενα να το λύσει ο Αρμάντο,
αλλά αφού μου τα είπε όλα,
κατάλαβα πόσο σοβαρό είναι το πρόβλημα.
Το ήξερες, λοιπόν. Είσαι συνεργός.
Όχι, μισό λεπτό. Η Μπέτι μόλις το έμαθε.
Αυτός είναι ένας λόγος που συγκάλεσε τη συνέλευση.
Έπρεπε να πας κι εσύ φυλακή, Μπεατρίς.
- Μαρτζ. - Τι εννοείς;
Μη μου πείτε ότι ο αγριάνθρωπος...
- Όχι, είναι τρελή. - ...είναι στη φυλακή.
Αποκτά ενδιαφέρον.
Ναι, άδικα.
Ελπίζω, απ' τα βάθη της καρδιάς μου, κάποιος να κάνει κάτι
για να βγει ο μπαμπάς μου απ' τη φυλακή σήμερα.
Φαίνεται ότι μόνο εγώ αντιλαμβάνομαι τον κίνδυνο
που διατρέχει ο μπαμπάς μου.
Ο μπαμπάς μου μπορεί να κακοποιείται τώρα.
- Σωστά. Έτσι είναι. - Θεού θέλοντος.
- Καλά θα είναι ο Αρμάντο. - Πώς το ξέρεις αυτό;
Έβαλες τον αδερφό μου στη φυλακή, και σκοτώθηκε. Το ξέχασες;
Μαρτζ.
Δεν θα αφήσει τον Αρμάντο να τη γλιτώσει,
γιατί τον ξέρω.
Ούτε με τη φυλακή δεν σβήνει το κακό που μας έχει κάνει.
Θα μου πληρώσετε τα επιδόματα.
Δεν θα επιτρέψω στο μέλλον
να καταλήξω επαίτης στον δρόμο
εξαιτίας των αδικημάτων του Αρμάντο.
Πρόσεχε. Μην τα βάζεις με τον μπαμπά μου.
Σας παρακαλώ, ας ηρεμήσουμε όλοι.
Δεν θα ηρεμήσω, ομορφόπαιδο.
Ο δικηγόρος της Μπέτι είναι ήρεμος, ευτυχώς.
Είναι ιδανικός.
- Για ποιον; - Για το συμβούλιο.
Εσύ, όμορφε ανόητε,
κάνε κάτι ή πες κάτι.
Μην κάθεσαι εκεί σαν τις κούκλες στο εργαστήρι μου.
Ξέρεις κάτι, Λομπάρντι;
Το να μιλάς και να κάνεις σόου είναι το δικό σου στιλ.
Εγώ δουλεύω ήσυχα, όπως λες, σαν κούκλα.
Άλλωστε, μόλις ήρθα στην εταιρεία.
Μα εσύ ήσουν εμπόδιο εδώ και πολλά χρόνια.
Είχες τη χαρά να με γνωρίζεις;
Όχι, δεν θέλει πολύ μυαλό για να δεις ότι εδώ δεν έχεις θέση.
Εντάξει, φίλε.
Δεν θα χάσω τον χρόνο μου με έναν ξοφλημένο σχεδιαστή.
Με συγχωρείτε, λοιπόν.
Δεν ξέρει με ποιον τα βάζει ο μαλάκας.
Παρακαλώ, λίγη αξιοπρέπεια.
Οι φακοί επαφής μου...
Προσέξτε, κύριε, μου έπεσαν.
- Προσέξτε. Ευχαριστώ. - Η κορδέλα.
- Γιατί... - Ναι, εγώ τα παρέδωσα.
Σημασία τώρα έχει ο Αρμαν-μπαμπάκας μου.
Είμαι ήρεμη, τέλος πάντων,
γιατί ξέρω πως μόλις πληρωθεί η εγγύηση, θα μπορέσει να βγει.
- Έτσι δεν είναι; - Όχι.
Βασικά, δεν μπορούμε να μιλήσουμε για εγγύηση.
Το καλό είναι ότι ο Αρμάντο παραδόθηκε.
Υπέροχα. Τέλεια.
Τι περιμένουμε, λοιπόν;
Μιλς, κατάλαβέ το. Ο μπαμπάς σου είναι εκεί που του αξίζει.
Τώρα, η Ecomoda δεν μπορεί να πληρώσει την εγγύησή του.
Πρώτα, πρέπει να πληρώσει όλους τους υπαλλήλους.
Γιατί θα σου πω κάτι.
Έχω στενούς φίλους, πολύ στενούς φίλους...
Σταμάτα. Αρκετές πληροφορίες. Δεν θέλουμε να ξέρουμε τα προσωπικά σου.
Δικηγόροι, Νικολάς.
Το πιο ικανό πλάσμα σ' αυτήν τη ζωή, είναι ένας γκέι δικηγόρος.
Αν δεν με εξοφλήσετε πλήρως, θα πάρω ανάποδες,
θα πω στους φίλους μου να μηνύσουν την Ecomoda
και θα καταλήξετε όλοι στον δρόμο.
Έχει δίκιο ο Ούγκο.
Τα επιδόματα της Ecomoda έχουν γίνει καπνός.
Τι έκανε λέει; Θέλω να...
- Κινδυνεύουν τα επιδόματα όλων. - Τι;
- Φρέντι.
Γι' αυτό, προτεραιότητά μου είναι να απευθυνθώ στους υπαλλήλους,
να τους καθησυχάσω.
- Συγγνώμη, Μπεατρίς; - Φρέντι, σήκω.
Προτεραιότητά σου είναι να βοηθήσεις τους υπαλλήλους,
όχι τον μπαμπά μου;
Πάντα βοηθούσα τον μπαμπά σου.
Υπάρχουν διάφορα που δεν ξέρεις, Μίλα.
Πώς πάει ο ισολογισμός, Μπεατρίς;
Μπεατρίς, ορκίσου μου σε ό,τι έχεις πιο ιερό
ότι θα μου δώσεις έναν καθαρό ισολογισμό.
Θέλω να μου ορκιστείς.
Εντάξει, τέλεια.
Θέλω να ξεκαθαρίσω σε όλους ότι αν συμβεί κάτι στον μπαμπά μου,
θα ευθύνεσαι εσύ.
Ο κύριος Καλντερόν είναι πιο ένοχος κι απ' τους δυο μας μαζί.
Γκουτιέρες, σε παρακαλώ.
Χρειαζόμαστε τον Καλντερόν στην Ecomoda, όχι εδώ.
Δεν μας είναι χρήσιμος στη φυλακή.
Πρέπει να καταλάβεις κάτι. Δεν πρέπει να σκέφτεσαι τον εαυτό σου.
Πρέπει να σκεφτείς εμάς, τι έχεις κάνει.
Ανάλαβε την ευθύνη για τα λάθη σου, για τις αμαρτίες σου,
όπως εγώ, που δείχνω το πρόσωπό μου στη φυλακή.
Ναι, κύριε πρόεδρε, και το εκτιμώ πάρα πολύ,
αλλά γιατί δεν με σώσατε;
Επειδή, Γκουτιέρες, είσαι ανακατεμένος μέχρι τα μπούνια.
Μετέφερες έγγραφα, είδες πράγματα, ξέρεις τα πάντα.
Άλλωστε, με το μητρώο σου...
Ποιο μητρώο;
Σταμάτα.
Μη σπάσεις, δειλέ.
Σε θέλω δυνατό εδώ στη φυλακή, Γκουτιέρες.
Μάλιστα, κύριε.
- Θέλω να 'σαι αξιόπιστος. - Μάλιστα.
- Θέλω να είσαι γενναίος, Γκουτιέρες. - Μάλιστα.
Σου ορκίζομαι, Γκουτιέρες, ότι θα σε βγάλω από δω, εντάξει;
Ας ελπίσουμε...
Ας ελπίσουμε, κύριε πρόεδρε,
ότι δεν θα χρειαστεί να μας πάρουν τέσσερις
όπως τον κο Βαλένσια.
Αυτό δεν θα συμβεί, αλλά πρέπει να μ' εμπιστευτείς.
Μάλιστα, κύριε.
Είμαι ο μόνος φίλος που έχεις στη φυλακή, εντάξει;
Τον βρήκα να το σκάει.
- Σας τον αφήνω. - Μη γίνεσαι γελοίος, Νικολάς.
Δεν το έσκαγα. Εγώ...
Τι; Προετοιμάζεις την υπεράσπισή σου;
- Λοιπόν... - Πες το.
Κοίτα, Μπέτι, ξέρεις πολύ καλά πώς συνέβησαν τα πράγματα.
Σταμάτησα να συναντώ τον Αρμάντο για πολλά χρόνια.
Για την ακρίβεια, δεν με κάλεσες στον γάμο σου, έτσι;
Τέλος πάντων, γύρισα για τα γενέθλια της κόρης σου, αν θυμάσαι.
Είδα εσάς τις δύο.
Μα με τον Αρμάντο απομακρυνθήκαμε.
Δεν με εμπιστευόταν με τα δικά του.
Αν δεν με πιστεύετε,
γιατί δεν τον επισκέπτεστε να τον ρωτήσετε;
Απίστευτο. Παραμένεις ξεδιάντροπος.
Αν φταίει κάποιος για όλα τα προβλήματα της Ecomoda,
εσύ είσαι κι οι παραλογισμοί σου.
Μπέτι, ο Αρμάντο δεν είναι άγγελος.
Ο Αρμάντο είναι υπεύθυνος,
αλλά εσύ υπήρξες άπιστος και ψεύτης.
ΛΗΨΗ
Και αυτός πήγε και παραδόθηκε, Τζεφ.
Οικειοθελώς.
Και η μαμά μου δεν δίνει δεκάρα για το τι θα του συμβεί.
Όχι, κι είμαι σίγουρη
πως κανείς δεν σκέφτηκε το πιο σημαντικό. Εμένα.
Βασίλισσά μου, εγώ όποτε νιώθω έτσι, σχεδιάζω.
Μεταμόρφωσε την ενέργεια σε τέχνη. Ας σχεδιάσουμε.
Αλλιώς;
Έλα. Θέλω να σε δω χαρούμενη. Να λάμπεις σαν τον ήλιο.
Θέλω τη συνηθισμένη Μίλα.
Κοίτα, πήρα αυτά τα σχέδια
επειδή θέλω να πάρουμε μέτρα για να κάνουμε αυτό το πατρόν.
Σ' αρέσει;
- Ναι. - Ας το κάνουμε.
- Έχεις πολύ δίκιο. - Ναι.
- Εντάξει. - Λοιπόν...
Μπορεί ο υπολογιστής μου να συνδεθεί με την Αΐντα;
- Άνοιξε το bluetooth. - Το άνοιξα.
ΥΠΟΛΟΓΙΣΤΗΣ ΤΟΥ ΤΖΕΦ - ΚΑΜΕΡΑ
Τζεφ, πώς είσαι πάντα τόσο καλοδιάθετος;
Βασίλισσά μου, παθαίνεις και μαθαίνεις.
Μαθαίνεις να μην κατηγορείς τον εαυτό σου, να μην εξοργίζεσαι,
γιατί ήρθαμε στον κόσμο για να είμαστε χαρούμενοι.
Σωστά;
ΕΡΓΑΣΤΗΡΙ ΟΥΓΚΟ
Έτοιμη για ζεύξη.
Αγάπη...
Εντάξει, λοιπόν.
- Πρόσεχε. - Να πάρει.
Επιτυχής ζεύξη με εξωτερική συσκευή.
Τι;
Φύγε.
ΥΠΟΛΟΓΙΣΤΗΣ ΤΟΥ ΤΖΕΦ - ΚΑΜΕΡΑ
Τι είδους μαγεία είναι αυτή;
ΠΡΟΕΙΔΟΠΟΙΗΣΗ!
Φοβερό.
Η Αΐντα είναι γκόμενα του Τσάκι.
Έλα τώρα, Τζεφ.
Με λένε Αΐντα,
ΚΑΚΟΒΟΥΛΟ ΛΟΓΙΣΜΙΚΟ
και η μόνη δέσμευσή μου είναι απέναντι στη χρήστριά μου, τη Μίλα.
Αγάπη, δώσε προσοχή.
Εντόπισε με ποια συσκευή συνδέθηκες.
Δεν μπορώ να την αναγνωρίσω,
αλλά μπορεί να είναι camfecting,
δηλαδή, παραβίαση κάμερας
σε συσκευή του χρήστη.
Έλα.
Κλείσ' το. Αποσύνδεσέ το.
Αποσύνδεση...
Σκατά.
Ξέρω ότι κάποιοι περιμένετε τα αποτελέσματά μου,
και έχω νέα, αλλά δεν είναι καθόλου καλά.
Απ' ό,τι φαίνεται, μας κατασκοπεύουν στην Ecomoda.
- Το πιστεύετε; - Τι;
- Γιατί; - Η σταγόνα που ξεχείλισε το ποτήρι.
- Αλήθεια, Ιγνάσιο; - Ναι, Μαρσέλα.
Πώς γίνεται; Τρομερό.
Ο μηχανικός
θα εξηγήσει ακριβώς τι συμβαίνει. Παρακαλώ.
Αν μου επιτρέπετε,
ελέγξαμε το λειτουργικό σύστημα της Ecomoda,
κι αναλύσαμε το ψηφιακό σύστημα.
Υπολογιστές, λάπτοπ και κάμερες ασφαλείας χακαρίστηκαν.
Αυτό σημαίνει πως όλοι σας ήσασταν υπό παρακολούθηση.
- Όχι. - Πώς γίνεται;
- Αποκλείεται. - Δες κάτι πράγματα!
Όχι. Ιγνάσιο, είσαι απρόσεκτος.
Η Αΐντα με πληροφόρησε ήδη
ότι χάκαραν τον υπολογιστή του Τζεφ.
Είναι το λεγόμενο camfecting.
Δεν μας έφτανε που την πατήσαμε,
όχι μόνο είμαστε απροστάτευτοι, χωρίς επιδόματα,
τώρα μας κατασκοπεύουν;
Ηρέμησε, Ουγκίτο, ηρέμησε.
Αν ο Ιγνάσιο τα κατάλαβε όλα,
αυτό σημαίνει ότι θα τα αλλάξει όλα, έτσι;
Ιδίως αυτό.
Φυσικά, Πατρίσια.
Δεν μπορεί να συνεχιστεί αυτό στην εταιρεία.
- Όχι. - Αυτό σημαίνει ότι κάποιος
έχει πρόσβαση σε απόρρητες πληροφορίες τόσο καιρό.
Καταλαβαίνετε πόσο σοβαρό είναι;
- Πολύ σοβαρό. Πολύ. - Σταθείτε.
"Τόσο καιρό". Από πότε;
Κύριε τεχνικέ, αν κατάλαβα καλά,
υπάρχει ένα αρχείο όπου έχουν καταγραφεί τα πάντα; Όλα;
ΥΠΟΔΟΧΗ, ΔΕΥΤΕΡΟΣ ΟΡΟΦΟΣ
ΕΡΓΑΣΤΗΡΙ ΤΟΥ ΟΥΓΚΟ
ΓΡΑΦΕΙΟ ΤΗΣ ΠΑΤΡΙΣΙΑ
ΥΠΟΔΟΧΗ, ΔΕΥΤΕΡΟΣ ΟΡΟΦΟΣ
ΥΠΟΛΟΓΙΣΤΗΣ ΤΗΣ ΜΠΕΡΤΑ - ΚΑΜΕΡΑ
ΕΡΓΑΣΤΗΡΙ ΤΟΥ ΟΥΓΚΟ
Τι θα κάνουμε;
Γιατί όχι;
ΥΠΟΔΟΧΗ, ΔΕΥΤΕΡΟΣ ΟΡΟΦΟΣ
ΥΠΟΛΟΓΙΣΤΗΣ ΤΗΣ ΜΠΕΡΤΑ - ΚΑΜΕΡΑ
ΥΠΟΔΟΧΗ, ΔΕΥΤΕΡΟΣ ΟΡΟΦΟΣ
Το σημαντικό είναι να βρούμε ποιος μας κατασκοπεύει.
Ποιος ωφελείται απ' όλα αυτά;
Ποιος άλλος, ανόητε; Ο Αρμάντο.
- Τον βολεύει... - Τον μπαμπά μου;
...να μας έχει υπό παρακολούθηση
για να μην ανακαλύψουμε τα αδικήματά του.
Όχι, κύριε.
Δεν έχεις δικαίωμα να κατηγορείς χωρίς αποδείξεις.
Άλλωστε, Λομπάρντι, o Αρμάντο δεν λειτουργεί έτσι.
Θα ήταν ανίκανος γι' αυτό.
Ανίκανος; Θα ήταν ανίκανος;
Είναι ανίκανος. Οικονομικά ανίκανος.
Συμφωνώ με τον συνάδελφο και φίλο μου, τον κύριο Μάριο.
Ο Αρμάντο δεν είναι έτσι.
Ή μπορεί να υπάρχει κάποιος φίλος που βάφει τα γκρίζα μαλλιά του
και τον μαχαιρώνει πισώπλατα.
Όχι, μα τι είναι αυτό;
Έχει ξεκινήσει ένα κυνήγι μαγισσών.
Φρέντι Στιούαρτ, πάψε να είσαι γλείφτης.
Ορίστε;
Δεν βλέπεις ότι είσαι το σκυλάκι του Αρμάντο;
Όχι, λίγη αξιοπρέπεια.
Σκυλάκι χωρίς επιδόματα.
Και τον υπερασπίζεσαι;
Κοίτα, Ούγκο Λομπάρντι, σταμάτα να είσαι τόσο χυδαίος,
ο Αρμαν-μπαμπάκας είναι αθώος.
- Τελείως αθώος. - Σωστά, Μπεατρίς;
Κοίτα, Μιλς, ο μπαμπάς σου παραδόθηκε στη δικαιοσύνη, εντάξει;
Μπέτι, κοίτα. Αν θέλεις, θα σου φέρω κάτι να φας.
- Θες κάτι; - Όχι, δεν θέλω τίποτα, Νικολάς.
Θέλω μόνο να είναι ψέματα όλα αυτά.
Ναι, απλώς...
Είναι παράλογο αυτό. Περίπλοκο, παράλογο.
Τι θα κάνουμε;
Δεν το πιστεύω ότι συμβαίνει αυτό...
Εγώ πάντα υπερασπιζόμουν τον Αρμάντο, και το ξέρετε,
αλλά το χακάρισμα των υπολογιστών είναι θράσος άλλου επιπέδου.
Δεν ξέρουμε αν ευθύνεται αυτός.
Θέλεις κι άλλες αποδείξεις, Μπεατρίς;
Και πριν σκεφτείς άλλη μία μεγαλόψυχη χειρονομία,
κι αφού είναι εδώ ο Νικολάς,
θέλω να σας προειδοποιήσω
ότι η Ecomoda δεν θα πληρώσει την εγγύηση.
Μην ανησυχείς, Μαρσέλα.
Ακόμη και να το θέλαμε, ξέρεις πολύ καλά
ότι η εταιρεία δεν έχει λεφτά για την εγγύηση ή οτιδήποτε άλλο.
Εντάξει, τέλεια.
Αλλά δεν θα πάρει δάνειο η εταιρεία για να πληρωθεί η εγγύηση.
Άλλωστε, όπως εσύ, έτσι και ο αντιπρόεδρος Οικονομικών
πάντα τη γλιτώνει.
Αυτή η κυρία, η Κρουέλα Μαρσέλα, έχει δίκιο.
Ο Αρμάντο πάντα στέκεται στα πόδια του.
Αφού τον στηρίζεις εσύ, πώς να μη σταθεί;
Γαμώτο. Αυτοκτόνησε. Όχι.
Βοήθεια!
- Κυρία, είστε καλά; - Φρέντι.
Ναι. Μην ανησυχείς, Φρέντι. Γλίστρησα. Συμβαίνει σε όλους.
Καταλαβαίνω ότι η κατάσταση της Ecomoda είναι σοβαρή,
αλλά όχι τόσο άσχημη ώστε να πέσεις να σκοτωθείς.
Πίνεις στη δουλειά;
Όχι. Απλώς, όταν σε είδα να πέφτεις, είπα
"Θα ρίξω λίγο αντισηπτικό αλκοόλ στα πόδια της".
Όχι. Μην ανησυχείς. Ευχαριστώ.
- Τέλεια. - Εντάξει. Καληνύχτα.
Και τι έκανες εδώ;
Όχι, κοιτούσα αν ήταν εδώ η Μίλα.
Εντάξει. Τα λέμε αύριο, Φρέντι.
Θα κάνω έναν τελευταίο γύρο και θα σου πω.
Εντάξει. Να προσέχεις. Ευχαριστώ.
Ακόμη δεν μπορώ να καταλάβω
γιατί δεν θες να γίνεις πρόεδρος της Ecomoda.
Τώρα είναι η ώρα.
Η Μπεατρίς έκανε αντιπρόεδρο Οικονομικών
έναν άνθρωπο ικανό να κλέψει τους υπάλληλούς του.
Ναι, το ξέρω, Μαρσέ. Είναι τρομερό, αλλά πρέπει να έχουμε στρατηγική.
Και δεν νομίζω ότι ήρθε η στιγμή,
γιατί αν το βουνό έρχεται πιο κοντά, σημαίνει ότι καταρρέει.
- Και πότε θα είναι η στιγμή; - Κοίτα...
Όταν η Μπεατρίς και ο Αρμάντο χρεοκοπήσουν την Ecomoda;
Όταν δεν θα υπάρχει εταιρεία; Θα μου είναι άχρηστο.
Να σου εξηγήσω.
Ο Αρμάντο τα είπε όλα στον εισαγγελέα, σωστά;
Επομένως, οι αρχές θα παρακολουθούν στενά την Ecomoda για καιρό,
και δεν θέλουμε να βρεθούμε στο μάτι του κυκλώνα.
Θα πρέπει να περιμένουμε λίγο ακόμη.
Κοίτα...
Με εμπιστεύεσαι;
Φυσικά.
Τότε, άσε με να το χειριστώ συνετά.
Μην ανησυχείς.
Η υπομονή είναι σύντροφος της σοφίας.
Ξέρεις τι μου αρέσει πιο πολύ σ' εσένα;
Ότι ξέρεις πώς να ακούς έναν άντρα.
Αγαπητή, όλο καμπύλες έμπιστή μου,
ήρθα να σου πω μερικά πράγματα.
Θα χάσουμε τα επιδόματά μας,
την αποζημίωση, τη σύνταξή μας,
τα μπόνους μου.
Έλα εδώ.
Αφού τα ξέρεις όλα, και όσα δεν ξέρεις τα σκαρφίζεσαι,
πες μου κάτι.
Ξέρεις πού είναι η Άουρα Μαρία μου;
Δεν τη βρίσκω σε αυτήν τη βάση δεδομένων. Λυπάμαι.
Δεν ήταν εύκολο, αλλά έπρεπε να έρθω.
Ο νέος δικηγόρος της Ecomoda έχει διασυνδέσεις,
και μπόρεσα να πάρω άδεια να έρθω τώρα.
Νέος δικηγόρος;
Ο νέος δικηγόρος της Ecomoda;
Πήρες αυτόν τον φιόγκο στην εταιρεία, Μπεατρίς;
Ναι, προσέλαβα τον Εστέμπαν.
Θέλουμε δικηγόρο που να προσέχει τα συμφέροντα των υπαλλήλων μας,
που θα βοηθήσει να τακτοποιήσουμε τις νομικές υποχρεώσεις.
Πώς σου φαίνεται ο χώρος;
Κι εγώ έχω διασυνδέσεις εδώ,
και μόνο αυτό το μέρος βρήκα για να συναντηθούμε.
Κάθισε να μιλήσουμε.
Δεν θα πω ψέματα.
Ίσως αυτή είναι η δυσκολότερη στιγμή της ζωής μου,
αλλά το ότι ήρθες απόψε εδώ για να μιλήσουμε
είναι παρηγοριά για μένα.
Δεν ήρθα επισκεπτήριο, Αρμάντο.
Ήρθα γιατί θέλω απαντήσεις.
Τι άλλο θα γίνει, Βερόνικα;
Πες μου, Κύριε, ποιο κάρμα πληρώνω;
Ηρέμησε, άσε το μελόδραμα.
Μελόδραμα;
Έχεις εσύ πατέρα στη φυλακή
που είναι εγκληματίας κι η μαμά σου δεν κάνει τίποτα;
- Όχι. - Όχι.
- Σωστά; - Όχι, αλλά κοίτα μπροστά σου.
Σε έχουν στήσει σαν την ηλίθια σε εστιατόριο,
πανέμορφη, να κάθεσαι, όλο λαχτάρα;
- Όχι. - Όχι. Και δεν σου είπα.
Πήγα στην Ecomoda σήμερα, χαλαρή, κοιτούσα τη δουλίτσα μου,
- και βρήκα τον ακατονόμαστο. - Κοίτα μπροστά.
Χαλαρό, να κάθεται, σαν να μη συμβαίνει τίποτα.
Ήλπιζα, τουλάχιστον,
να είναι λιγάκι λυπημένος. Λιγάκι.
- Εντελώς. - Μα, όχι, δεν λυπόταν.
- Ξέρεις τι δεν έχει ο Ιγνάσιο Ορτίς; - Τι κάνεις;
Συναισθηματική ευθύνη.
Όχι.
Μίλα, κλείσ' το.
Κάποιος πρέπει να τον βάλει στη θέση του.
- Όχι. - Αμέ, ναι.
Εμπρός;
Γεια, Ιγνάσιο. Πώς είσαι; Δεν θα σε καθυστερήσω.
Πήρα απλώς να σε ρωτήσω
ποιος διάολο νομίζεις ότι είσαι.
Έχεις φιλενάδα;
Μίλα, θα τρακάρουμε! Μίλα!
Μίλα!
Μίλα, σταμάτα!
Γαμώτο.
Τι χάκαρα;
Τι λες τώρα, Μπέτι;
Δεν έχω κάνει τίποτα τέτοιο. Πρέπει να με πιστέψεις.
Τόσο καιρό σε εμπιστευόμουν και δες πού καταλήξαμε.
Ποιος είναι ο νέος ιδιοκτήτης των αποθηκών;
Δεν ξέρω, μια εταιρεία.
Η Terramoda;
Υπαινίσσεσαι ότι δημιούργησα μια παράλληλη εταιρεία, όπως παλιά;
Όχι, δεν το έκανα.
Δεν καταλαβαίνω.
Δεν το πιστεύω ότι πούλησες τις αποθήκες της εταιρείας σου
έτσι απλά, και δεν σε ένοιαξε.
Δεν ήταν έτσι απλά.
Δεν ξέρω αν πρόσεξες πού κάνουμε αυτήν τη συζήτηση.
Στη φυλακή.
Την κάνουμε επειδή αναλαμβάνω την ευθύνη
για όλα τα άσχημα πράγματα που έχω κάνει στη ζωή.
Λυπάμαι πολύ για σένα και τη Μίλα. Θέλω να το διορθώσω.
Παραλίγο να μας σκοτώσεις, ηλίθια.
- Ζούμε! - Ζούμε!
Ζήτω!
Μίλα, μ' ακούς; Πού είσαι;
- Κατέβασε το παράθυρο. - Εντάξει.
- Καλησπέρα, κυρίες μου. - Καλησπέρα, αστυνόμε.
Μπορώ να έχω τα χαρτιά σας, παρακαλώ;
- Ναι, φυσικά. - Αμέ, ναι.
- Πού είναι; - Δεν ξέρω.
Βλέπω ότι δεν έχετε.
Βγείτε από το αμάξι για έλεγχο, παρακαλώ.
- Τι θέλετε να ελέγξετε; - Μαρτίνες, έλεγχος αυτοκινήτου.
Είμαι καλά. Καλά είμαι.
- Τα χέρια μπροστά. - Με το μαλακό.
- Ανοίξτε τα πόδια. - Είναι η φίλη μου.
Κοιτάξτε τι βρήκα, αρχιφύλακα.
- Τι όμορφα. - Δεν είναι δικό μας.
Βασικά, δικό μας είναι,
αλλά δεν πίναμε απ' το μπουκάλι τώρα.
Εντάξει. Θα σας πάμε
στη βόρεια Μονάδα Προσωρινής Κράτησης.
- Πού; - Μαρτίνες, βάλε χειροπέδες.
- Όχι. Χειροπέδες; - Όχι, κύριε.
Επιτρέψτε μου, παρακαλώ.
Πώς είναι η Μίλα;
Απελπισμένη.
Το μόνο που θέλει είναι να σε βγάλει από δω.
Εσύ;
Θέλω το καλύτερο για εκείνη.
Ακόμα κι αν δεν θέλει καμία σχέση μαζί μου.
Γιατί;
Δεν ξέρω. Δεν μου μιλάει.
Είναι θυμωμένη επειδή πιστεύει
ότι θέλω να σ' αφήσω εδώ, στη φυλακή.
Μπέτι, ξέρω ότι έχω κάνει απαίσια πράγματα.
Και, πίστεψέ με, λυπάμαι πολύ που σε έβαλα σε κίνδυνο,
που ήμουν τόσο ανεύθυνος.
Ευχαριστώ που το είπες.
Μην ανησυχείς για μένα, όμως. Δεν έχει σημασία.
Έχει σημασία. Νοιάζομαι για σένα.
Και θα νοιάζομαι όλη μου τη ζωή,
ως την τελευταία μέρα.
Δεν θα έπρεπε να κάθομαι μαζί σου στο κρεβάτι,
να σου μιλάω,
αλλά δεν θέλω να πάθεις κακό ούτε εσύ.
Επειδή μ' αγαπάς;
Γι' αυτό.
Ξέρεις,
αν μπορούσα, θα γύριζα πίσω τον χρόνο.
Δεν θα άφηνα να συμβεί αυτό.
Πίστεψέ με, κι εγώ.
Είσαι ό,τι καλύτερο μου έχει συμβεί.
Μου έδωσες μια οικογένεια, μου έδωσες τα πάντα.
Φρόντιζες την Ecomoda.
Και δεν κατάφερα να σε ξεπεράσω.
Συγγνώμη.
Μπέτι Λα Φι, Η Ιστορία Συνεχίζεται
Υποτιτλισμός: Μάρθα Σιαμέτη
Επιμέλεια Έρρικα Πετρωτού